
ΤΕΥΧΟΣ ΔΕΥΤΕΡΟ 


Αρ 


. Φύλλου 1023 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της αριθμ. 2/99988/0004/ 
30.12.2016 απόφασης του Υπουργού και του Ανα¬ 
πληρωτή Υπουργού Οικονομικών με θέμα: "Εξει- 
δίκευση και καθορισμός των αρμοδιοτήτων των 
Δημοσιονομικών Υπηρεσιών Εποπτείας και Ελέγ- 
χου" (ΔΥΕΕ)». 

2 Πρόγραμμα ελέγχου επιχειρήσεων, που τηρούν 
διπλογραφικά βιβλία του ν. 4308/2014 (ΦΕΚ Α' 
251), για φορολογικά έτη που αρχίζουν από 1ης 
Ιανουάριου 2014. 

3 Έγκριση της αριθμ. 334/2016 απόφασης Δημοτι¬ 
κού Συμβουλίου του Δήμου Κατερίνης περί μετα¬ 
φοράς του προσωπικού της Αναπτυξιακής Εταιρί¬ 
ας του Δήμου Κατερίνης και του Δήμου Παραλίας 
με διακριτικό τίτλο «ΟΛΥΜΠΙΑΚΗ ΑΝΑΠΤΥΞΙΑΚΗ» 
στο Δήμο Κατερίνης σε αντίστοιχες θέσεις σύμ¬ 
φωνα με το ν. 3852/2010 άρθρο 109 όπως τροπο¬ 
ποιήθηκε και ισχύει. 


ΑΠΟΦΑΣΕΙΣ 

Αριθμ. 2/20291/0004 (1) 

Τροποποίηση της αριθμ. 2/99988/0004/ 
30.12.2016 απόφασης του Υπουργού και του 
Αναπληρωτή Υπουργού Οικονομικών με θέμα: 
"Εξειδίκευση και καθορισμός των αρμοδιοτήτων 
των Δημοσιονομικών Υπηρεσιών Εποπτείας και 
Ελέγχου" (ΔΥΕΕ)». 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της παρ. 3γ. του άρθρου 24 του ν. 4270/2014 «Αρ¬ 
χές δημοσιονομικής διαχείρισης και εποπτείας (ενσω¬ 
μάτωση της Οδηγίας 201 1/85/ΕΕ) - δημόσιο λογιστικό 
και άλλες διατάξεις» (Α' 143), όπως αντικαταστάθηκε με 


την παρ. 2 του άρθρου ένατου του ν. 4393/2016 (Α' 106), 
καθώς και της περ. ια. της παρ. 1 και της παρ. 2 του άρ¬ 
θρου 69Δ, όπως αυτό προστέθηκε με την παρ. 24 του 
άρθρου 10 του ν. 4337/2015 «Μέτρα για την εφαρμογή 
της συμφωνίας δημοσιονομικών στόχων και διαρθρω¬ 
τικών μεταρρυθμίσεων» (Α' 129) του ως άνω νόμου 
και συμπληρώθηκε με την παρ. 4 του άρθρου 58 του 
ν. 4438/2016 (Α'220), 

β) της παρ. 2 του άρθρου 28 του ν. 4223/2013 «Ενι¬ 
αίος Φόρος Ιδιοκτησίας Ακινήτων και άλλες διατάξεις» 
(Α' 287), 

γ) του άρθρο 93 του ν. 4446/2016 «Πτωχευτικός Κώ¬ 
δικας, Διοικητική Δικαιοσύνη, Τέλη - Παράβολα, Οικει- 
οθελής αποκάλυψη φορολογητέας ύλης παρελθόντων 
ετών, Ηλεκτρονικές συναλλαγές. Τροποποιήσεις του 
ν. 4270/2014 και λοιπές διατάξεις», (Α' 240), 

δ) του π.δ. 111/2014 « Οργανισμός Υπουργείου Οικο¬ 
νομικών» (Α' 178), 

ε) του άρθρου 90 του Κώδικα, ο οποίος κυρώθηκε με 
το άρθρο 1 του π.δ. 63/2005 «Κωδικοποίηση της νομο¬ 
θεσίας για την κυβέρνηση και τα κυβερνητικά όργανα» 
(Α' 98). 

2. Την αριθμ. Υ29/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

3. Το από 20.1.2017 υπηρεσιακό σημείωμα της Προϊ- 
σταμένηςτης Δ.Υ.Ε.Ε. στο Υπουργείο Εξωτερικών. 

4. Το γεγονός ότι από την απόφαση αυτή δεν προκα- 
λείται πρόσθετη δαπάνη σε βάρος του κρατικού προϋ¬ 
πολογισμού, αποφασίζουμε: 

Τροποποιούμε την αριθμ. 2/99988/0004/30.12.2016 
απόφαση του Υπουργού και του Αναπληρωτή Υπουργού 
Οικονομικών με θέμα: «Εξειδίκευση και καθορισμός των 
αρμοδιοτήτων των Δημοσιονομικών Υπηρεσιών Επο¬ 
πτείας και Ελέγχου (ΔΥΕΕ)», (Β' 4480) ως ακολούθως: 

Στο άρθρο 2 αυτής προστίθεται παράγραφος 3 ως 
εξής: 

«3. Ειδικά για την ΔΥΕΕ η οποία ασκεί τις αρμοδιότητες 
του άρθρου 93 του ν. 4446/2016 «Πτωχευτικός Κώδι¬ 
κας, Διοικητική Δικαιοσύνη, Τέλη - Παράβολα, Οικειο- 
θελής αποκάλυψη φορολογητέας ύλης παρελθόντων 
ετών, Ηλεκτρονικές συναλλαγές. Τροποποιήσεις του 
ν. 4270/2014 και λοιπές διατάξεις» (Α' 240) για τις δα- 

Τεύχος ΒΊ 023/27.03.2017 


πάνες του Υπουργείου Εξωτερικών και μέχρι 30.6.2017 
οι ανωτέρω αρμοδιότητες κατανέμονται μεταξύ των δύο 
Τμημάτων της ως εξής: 

α) Στο Α' Τμήμα η αρμοδιότητα εκκαθάρισης και 
ενταλματοποίησης δαπανών Αρχών του εξωτερικού με 
συμψηφισμό των προξενικών εισπράξεων και τακτοποί¬ 
ησης χρηματικών ενταλμάτων προπληρωμής και 
β) Στο Β' Τμήμα η αρμοδιότητα λογιστικής παρακο¬ 
λούθησης, εκκαθάρισης και ενταλματοποίησης δαπανών 
Αρχών του εξωτερικού προς τακτοποίηση προξενικών 
εισπράξεων και τακτοποίησης χρηματικών ενταλμάτων 
προπληρωμής.» 

Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2017 

Ο Υπουργός Ο Αναπληρωτής Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ.ΠΟΛ. 1036 (2) 

Πρόγραμμα ελέγχου επιχειρήσεων, που τηρούν 
διπλογραφικά βιβλία του ν. 4308/2014 (ΦΕΚ Α' 
251), για φορολογικά έτη που αρχίζουν από 1 ης 
Ιανουάριου 2014. 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις των παραγράφων 2 και 3 του άρθρου 
23 του ν. 4174/2013 (Φ.Ε.Κ. 170 Α'), όπως ισχύουν. 

2. Τις διατάξεις του άρθρου 26 του ν. 4174/2013 (Φ.Ε.Κ. 
170 Α'), όπως ισχύουν. 

3. Τις διατάξεις της ΠΟΑ. 1124/18.6.2015 (ΦΕΚ Β' 
1196/22.6.2015) απόφασης της Γενικής Γραμματέως 
Δημοσίων Εσόδων του Υπουργείου Οικονομικών «Κα¬ 
θορισμός της διαδικασίας εφαρμογής των διατάξεων 
του άρθρου 65Α του Κώδικα Φορολογικής Διαδικασίας 
(ν. 4174/2013, Φ.Ε.Κ. 170 Α'), σχετικά με το Ετήσιο Πι¬ 
στοποιητικό που εκδίδεται από Νόμιμους Ελεγκτές και 
ελεγκτικά γραφεία εγγεγραμμένα στο δημόσιο Μητρώο 
του ν. 3693/2008 (Φ.Ε.Κ. 174 Α')». 

4. Την Πράξη Υπουργικού Συμβουλίου αρ. 1 της 
20.1.2016 (τ. Υ.Ο.Δ.Δ. 18/20.1.2016) «Επιλογή και διορι¬ 
σμός Γενικού Γραμματέα της Γενικής Γραμματείας Δημο¬ 
σίων Εσόδων του Υπουργείου Οικονομικών», σε συνδυ¬ 
ασμό με τις διατάξεις της παραγράφου 10 του άρθρου 
41 του ν. 4389/2016, όπως ισχύουν. 

5. Την αριθμ. πρωτ. Δ6Α 1036682 ΕΞ2014/25.2.2014 
(ΦΕΚ Β' 478/26.2.2014) απόφαση του Γενικού Γραμματέα 
Δημοσίων Εσόδων του Υπουργείου Οικονομικών «Μετα¬ 
βίβαση αρμοδιοτήτων και εξουσιοδότηση υπογραφής 
"Με εντολή Γενικού Γραμματέα Δημοσίων Εσόδων" σε 
όργανα της Φορολογικής Διοίκησης», όπως τροποποι¬ 
ήθηκε, συμπληρώθηκε και ισχύει, σε συνδυασμό με τις 
διατάξεις της περίπτωσης β' της παραγράφου 3 του άρ¬ 


θρου 41 του ν. 4389/2016, όπως ισχύουν. 

6. Την ανάγκη ελέγχου, με τον καθορισμό συγκεκριμέ¬ 
νων υποχρεωτικών και αντικειμενικών επαληθεύσεων, 
των εκκρεμών φορολογικών υποθέσεων φόρου εισο¬ 
δήματος και λοιπών φορολογικών αντικειμένων των 
επιτηδευματιών, καθώς και έγκαιρης βεβαίωσης και 
είσπραξης των εσόδων του Δημοσίου. 

7. Τ ην ανάγκη απλούστευσης των διαδικασιών για τη 
διευκόλυνση του ελεγκτικού έργου των φορολογικών 
υπηρεσιών και την εμπέδωση κλίματος εμπιστοσύνης 
μεταξύ φορολογούμενων και φορολογούσας αρχής. 

8. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Κατά το φορολογικό έλεγχο επιχειρήσεων που τηρούν 
διπλογραφικά βιβλία του ν. 4308/2014 (ΦΕΚ Α' 251), για 
φορολογικά έτη που αρχίζουν από 1 ης Ιανουάριου 2014 
και μετά, θα εφαρμόζεται το Πρόγραμμα Ελέγχου του 
παραρτήματος III της ΠΟΑ. 1124/18.6.2015. 

Το Πρόγραμμα Ελέγχου τροποποιείται ή συμπληρώνε¬ 
ται από τον Ελεγκτή βάσει και των δεδομένων της κάθε 
υπόθεσης, με έγκριση των Προϊσταμένων του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2017 
Ο Διοικητής 
Γ. ΠΙΤΣΙΛΗΣ 


Αριθμ. 1614 _ (3) 

Έγκριση της αριθμ. 334/2016 απόφασης Δημο¬ 
τικού Συμβουλίου του Δήμου Κατερίνης περί 
μεταφοράς του προσωπικού της Αναπτυξιακής 
Εταιρίας του Δήμου Κατερίνης και του Δήμου Πα¬ 
ραλίας με διακριτικό τίτλο «ΟΛΥΜΠΙΑΚΗ ΑΝΑ¬ 
ΠΤΥΞΙΑΚΗ» στο Δήμο Κατερίνης σε αντίστοιχες 
θέσεις σύμφωνα με το ν. 3852/2010 άρθρο 109 
όπως τροποποιήθηκε και ισχύει. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις των άρθρων 1, 238 και 280 του 
ν. 3852/2010 (ΦΕΚ 87 Α') «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

2. Τις διατάξεις του άρθρου 56 του ν. 4257/2014 (ΦΕΚ 
93/τ.Α'/14.4.2014) «Επείγουσες ρυθμίσεις αρμοδιότητας 
Υπουργείου Εσωτερικών». 

3. Τις διατάξεις του π.δ. 142/2010 (ΦΕΚ 235 Α'/ 
27.12.2010) «Οργανισμός Αποκεντρωμένης Διοίκησης 
Μακεδονίας - Θράκης». 

4. Τις διατάξεις της παρ. 2 του άρθρου 33 του 
ν. 4305/2014 (ΦΕΚ 237/τ.Α'/31.10.2014) «Ανοικτή διά¬ 
θεση και περαιτέρω χρήση εγγράφων, πληροφοριών 
και δεδομένων του δημόσιου τομέα, τροποποίηση του 

ν. 3448/2006 (Α'/57), προσαρμογή της εθνικής νομοθε¬ 
σίας στις διατάξεις της Οδηγίας 2013/37/ΕΕ του Ευρω¬ 
παϊκού Κοινοβουλίου και του Συμβουλίου, περαιτέρω 
ενίσχυση της διαφάνειας, ρυθμίσεις θεμάτων Εισαγωγι¬ 
κού Διαγωνισμού Ε.Σ.Δ.Δ.Α. και άλλες διατάξεις». 

5. Τις διατάξεις του άρθρου ένατου παράγραφος 21 
του ν. 4057/2012 (ΦΕΚ 54/Α714.3.2012) «Πειθαρχικό Δί¬ 
καιο Δημοσίων Πολιτικών Διοικητικών Υπαλλήλων και 
Υπαλλήλων Νομικών Προσώπων Δημοσίου Δικαίου». 

6. Τις διατάξεις του άρθρου πρώτου παρ. ΣΤ', υποπαρά- 
γραφος ΣΤ.1. παράγραφος 3 του ν. 4093/2012 (ΦΕΚ 222/ 
Α'/12.11.2012) «Έγκριση Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016 - Επείγοντα Μέτρα 
Εφαρμογής του ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013-2016». 

7. Τις διατάξεις του άρθρου 49 παρ. 10 του ν. 3943/2011 
(ΦΕΚ 66/Α731.3.2011) «Καταπολέμηση της φοροδιαφυ¬ 
γής, στελέχωση των ελεγκτικών υπηρεσιών και άλλες 
διατάξεις αρμοδιότητας Υπουργείου Οικονομικών». 

8. Τις διατάξεις του άρθρου 11 του ν. 3833/2010 «Προ¬ 
στασία της Εθνικής Οικονομίας - Επείγοντα μέτρα για 
την αντιμετώπιση της δημοσιονομικής κρίσης» (ΦΕΚ 40/ 
Α715.3.2010), όπως τροποποιήθηκε και ισχύει μεταγε¬ 
νέστερα. 

9. Τις διατάξεις του άρθρου 10 του ν. 3584/2007 (ΦΕΚ 
143/Α728.6.2007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

10. Τις διατάξεις της παρ. 7 του άρθρου 109 του 
ν. 3852/2010 (ΦΕΚ 87 Α77.6.2010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκη¬ 
σης - Πρόγραμμα Καλλικράτης» όπως τροποποιήθηκε 
με την παρ. 3 του άρθρου 41 του ν. 4325/2015 (ΦΕΚ 47 
Α711.5.2015) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις». 

11. Τις διατάξεις των άρθρων 5 και 7 του ν. 3469/2006 
«Εθνικό Τυπογραφείο, Εφημερίς της Κυβερνήσεως και 
λοιπές διατάξεις» (ΦΕΚ 131/Α728.6.2006). 

12. Τις διατάξεις του άρθρου 1 του ν. 3068/2002 (ΦΕΚ 
274/Α714.11.2002) «Συμμόρφωση της Διοίκησης σε δι¬ 
καστικές αποφάσεις και λοιπές διατάξεις». 

13. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α') για τον έλεγχο των δαπανών που προκαλούν 
οι κανονιστικές διοικητικές πράξεις». 

14. Την αριθμ. 1894/23.3.2015 (ΑΔΑ:7ΕΗΥ465ΦΘΕ-ΠΞΙ) 
απόφαση του Αναπληρωτή Υπουργού Εσωτερικών και 
Διοικητικής Ανασυγκρότησης. 

15. Την αριθμ. 4/6.2.2015 (ΦΕΚ 24/τ.Α76.2.2015) πράξη 
του Υπουργικού Συμβουλίου «Αποδοχή παραιτήσεων των 
Γενικών Γραμματέων των Αποκεντρωμένων Διοικήσεων 
της Χώρας» σε συνδυασμό με τις διατάξεις του άρθρου 
56 του ν. 4257/2014 (ΦΕΚ 93/τ.Α714.4.2014) «Επείγουσες 
ρυθμίσεις αρμοδιότητας Υπουργείου Εσωτερικών». 

16. Την αριθμ. 4877/24.6.2015 επικυρωτική πράξη του 
Γενικού Γραμματέα της Αποκεντρωμένης Διοίκησης Μα¬ 
κεδονίας Θράκης για την αριθμ. 251/2015 απόφαση του 
Δημοτικού Συμβουλίου Κατερίνης που αφορά την λύση 
και εκκαθάριση της Αναπτυξιακής Εταιρίας του Δήμου 


Κατερίνης και του Δήμου Παραλίας με διακριτικό τίτλο 
«ΟΛΥΜΠΙΑΚΗ ΑΝΑΠΤΥΞΙΑΚΗ». 

17. Την αριθμ. 334/2016 απόφαση του Δημοτικού Συμ¬ 
βουλίου, σύμφωνα με την οποία εγκρίθηκε η μεταφορά 
του προσωπικού της Αναπτυξιακής Εταιρίας του Δήμου 
Κατερίνης και του Δήμου Παραλίας με διακριτικό τίτλο 
«ΟΛΥΜΠΙΑΚΗ ΑΝΑΠΤΥΞΙΑΚΗ» στο Δήμο Κατερίνης σε 
αντίστοιχες θέσεις σύμφωνα με το ν. 3852/2010 άρθρο 
109 όπως τροποποιήθηκε και ισχύει. 

18. Τις αριθμ. ΔΥ./28.2.2017 βεβαιώσεις της Διεύθυν¬ 
σης Οικονομικών Υπηρεσιών του Δήμου για το ύψος και 
την κάλυψη της δαπάνης μισθοδοσίας. 

19. Την αριθμ. ΔΥ/7.3.2017 βεβαίωση του Τμήματος 
Διαχείρισης Ανθρωπίνου Δυναμικού οι συνιστώμενες 
στον ΟΕΥ προσωποπαγείς θέσεις θα καταργηθούν μόλις 
κενωθούν, αποφασίζουμε: 

Εγκρίνουμε την αριθμ. 334/2016 απόφαση του Δημοτι¬ 
κού Συμβουλίου, σύμφωνα με την οποία εγκρίθηκε η με¬ 
ταφορά του προσωπικού της Αναπτυξιακής Εταιρίας του 
Δήμου Κατερίνης και του Δήμου Παραλίας με διακριτικό 
τίτλο «ΟΛΥΜΠΙΑΚΗ ΑΝΑΠΤΥΞΙΑΚΗ» στο Δήμο Κατερίνης 
σε αντίστοιχες θέσεις σύμφωνα με το ν. 3852/2010 άρ¬ 
θρο 109 πως τροποποιήθηκε και ισχύει, ως εξής: 

1. την μεταφορά του προσωπικού της επιχείρησης με 
σχέση εργασίας ιδιωτικού δικαίου αορίστου χρόνου στο 
Δήμο Κατερίνης των: 

Στέφανου Μισαηλίδη του Ελευθερίου και Ευφραξία 
Μιχαλοπούλου του Ευαγγέλου 

2. την σύσταση δύο (2) προσωρινών προσωποπαγών 
θέσεων ιδιωτικού δικαίου αορίστου χρόνου, στις οποίες 
εντάσσει το ανωτέρω προσωπικό, σε μία θέση ειδικό¬ 
τητας ΥΕ Εργατών στην οποία εντάσσεται ο υπάλληλος 
Στέφανος Μισαηλίδης του Ελευθερίου και σε μία θέση 
ειδικότητας ΔΕ Διοικητικών Γραμματέων η υπάλληλος 
Ευφραξία Μιχαλοπούλου του Ευαγγέλου 

Επισημαίνεται ότι: 

α) Οι παραπάνω θέσεις θα ενσωματωθούν στον Ορ¬ 
γανισμό Εσωτερικής Υπηρεσίας του Δήμου Κατερίνης 
(ΦΕΚ 3098/Β" 30.12.2011) με σχετική τροποποίησή του. 

β) Οι εν λόγω θέσεις καταργούνται με την καθ'οιονδή- 
ποτε τρόπο αποχώρηση αυτών που τις κατέχουν. 

ΑΚΡΟΤΕΛΕΥΤΙΟ ΑΡΘΡΟ - ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται ετήσια συνο¬ 
λική δαπάνη ύψους 28.586,28 ευρώ σε βάρος του ΚΑ 
10.6021.001, ΚΑ 10.6052.001, ΚΑ 20.6021.001 και ΚΑ 
20.6052.001 του προϋπολογισμού του έτους 2017, για 
το κόστος μισθοδοσίας του παραπάνω προσωπικού 
ενώ αντίστοιχη ετήσια συνολική δαπάνη θα προκληθεί 
στους αντίστοιχους Κ.Α. των προϋπολογισμών του των 
επόμενων οικονομικών ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 10 Μαρτίου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 




8878 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 023/27.03.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























